**МЕТОДИКА ЗА КОМПЛЕКСНА ОЦЕНКА**

на офертите за участие в поръчка с предмет:

**“Избор на изпълнител за oценка на съответствието и сертификация на работата на съоръжения/инсталации за рециклиране на пластмаса при индивидуални средни нива на загуба (СНЗ) с „Методика за определяне на средни норми на загуба за сортирани отпадъци за изчисляване на целите за рециклиране на отпадъци от пластмасови опаковки“.**

На оценка подлежат единствено оферти, които съдържат всички необходими документи и които отговарят на изискванията, поставени от възложителя към съдържанието на отделните части на техническото предложение и не съдържат противоречия помежду си, на Техническата спецификация, документацията за поръчка, обявлението.

В случай, че участникът не е предложил експерт (Водещ одитор, Одитор) за някоя от позициите, предвидени в методиката за оценка или някой от предложените експерти одитори не е изпълнил изискванията за квалификация и специфичен професионален опит и/или участникът не е представил към техническото си предложение документ, с който се удостоверява декларирания опит, участникът ще бъде отстранен.

**Всяко от така изброените изисквания следва да се разбира, като „предварително обявени условия на поръчката“.**

Предвид посочените изисквания, преди да премине към оценка на показателите за качество, Комисията за разглеждане и оценка на офертите проверява дали техническите предложения отговарят на изискванията на Възложителя.

Допуснатите до оценка оферти се оценяват въз основа на икономически най-изгодната оферта. Икономически най-изгодната оферта се определя въз основа на критерия „оптимално съотношение качество/цена“. Оптималното съотношение между качеството и цената се определя чрез комплексна оценка на всяка оферта, на база 2 (два) показателя, включващи: професионална компетентност на персонала и цена.

Максималният брой, който може да бъде присъден на участник при определяне на комплексната му оценка е 100 точки. На първо място се класира участникът, получил най-висока комплексна оценка на офертата.

**Формула за определяне на комплексната оценка:**

**КО = П1 + П2,**

Където:

КО – комплексна оценка

П1 – Оценка на професионалната компетентност на персонала

П2 – Оценка на ценовото предложение

**Тежест на показателите в комплексната оценка:**

П1 – професионална компетентност на персонала – 60 точки

П2 – оценка на ценовото предложение – 40 точки

1. **Показател П1 – оценка на професионалната компетентност на персонала**

По този показател ще бъде оценяван специфичния професионален опит на експертите (Водещ одитори, Одитори), предложени от участниците, като минималните/базовите изисквания на Възложителя са описани в Техническата спецификация. Ако един или повече от предложените от участниците експерти (Водещ одитори, Одитори) не покрива базовите изисквания на възложителя по отношение на образование и специфичен професионален опит, се отстранява от участие и офертата му не подлежи на оценка и класиране.

Показател П1 – Оценка на Професионалната компетентност на персонала е с максимална стойност 60 точки.

Оценката по показателя П1 се изчислява по следната формула:

П 1 = Е1+Е2+Е3, където:

Е 1 – оценка в точки за Водещ Одитор 1

Е 2 – оценка в точки за Одитор 1

Е 3 – оценка в точки за Одитор 2

**Метод за формиране на оценката:**

|  |  |
| --- | --- |
| **Водещ одитор/Одитор N\*\*** | **Брой точки за съответния Водещ одитор/Одитор** |
| **Водещ одитор (Е1 - Водещ Одитор 1)** | |
| Специфичен професионален опит:   * **Общ професионален опит** - 10 години.   Минимум 5 (пет) години стаж в областта на придобитото образование, като стажа трябва да е натрупан през последните 10 (десет) години;   * **Професионален опит в областта на управление на отпадъците, химическата индустрия или производството на полимери** - поне 3 от общо 5 години (признава се специфичен опит свързан с консултации, изпълнение на проекти, внедряване на добри практики, инспекция и одит); * **Обучение за одитор**:   + най-малко 40 часа обучение за одитор;   + обучение за нормативни изисквания по отношение третиране на отпадъци - най-малко 40 часа обучение за нормативни изисквания по управление на отпадъците;   + обучение за експерт третиране на отпадъци от пластмасови опаковки - най-малко 24 часа обучение за технологии за третиране на отпадъци от пластмасови опаковки и изисквания на „Методика за определяне на средни норми на загуба за сортирани отпадъци за изчисляване на целите за рециклиране на отпадъци от пластмасови опаковки“. * **Одиторски опит** – **Три одита** за общо най-малко 15 дни одиторски опит, действащ в ролята на Водещ одитор и компетентен като водещ одитор. Одитите трябва да са извършени през последните три последователни години. | 30 |
| **Одитор (Е2 - Одитор 1)** | |
| Специфичен професионален опит:   * **Общ професионален опит** - 7 години.   за основен код (NACE 38.1, 38.2 и 38.3) - минимум 3 (три) години стаж в областта на придобитото образование, като стажа трябва да е натрупан през последните 7 (седем) години;   * **Професионален опит в областта на управление на отпадъците, химическата индустрия или производството на полимери** - поне 2 от общо 5 години; * **Обучение за одитор:** * най-малко 40 часа обучение за одитор; * Обучение за нормативни изисквания по отношение третиране на отпадъци - най-малко 40 часа обучение за нормативни изисквания по управление на отпадъците; * Обучение за експерт третиране на отпадъци от пластмасови опаковки - най-малко 24 часа обучение за технологии за третиране на отпадъци от пластмасови опаковки и изисквания на „Методика за определяне на средни норми на загуба за сортирани отпадъци за изчисляване на целите за рециклиране на отпадъци от пластмасови опаковки“; * **Одиторски опит** – **Един пълен одит** за общо най-малко 3 дни от одиторски опит, действащ в ролята на одитор под ръководството и указанията на одитор, компетентен като водещ одитор. Одитът трябва да е извършен през последните три последователни години. | 15 |
| **Одитор (Е2 - Одитор 2)** | |
| Специфичен професионален опит:   * **Общ професионален опит** - 7 години.   за основен код (NACE 38.1, 38.2 и 38.3) - минимум 3 (три) години стаж в областта на придобитото образование, като стажа трябва да е натрупан през последните 7 (седем) години;   * **Професионален опит в областта на управление на отпадъците, химическата индустрия или производството на полимери** - поне 2 от общо 5 години; * **Обучение за одитор:** * най-малко 40 часа обучение за одитор; * Обучение за нормативни изисквания по отношение третиране на отпадъци - най-малко 40 часа обучение за нормативни изисквания по управление на отпадъците; * Обучение за експерт третиране на отпадъци от пластмасови опаковки - най-малко 24 часа обучение за технологии за третиране на отпадъци от пластмасови опаковки и изисквания на „Методика за определяне на средни норми на загуба за сортирани отпадъци за изчисляване на целите за рециклиране на отпадъци от пластмасови опаковки“; * **Одиторски опит** – **Един пълен одит** за общо най-малко 3 дни от одиторски опит, действащ в ролята на одитор под ръководството и указанията на одитор, компетентен като водещ одитор. Одитите трябва да са извършени през последните три последователни години. | 15 |

N\*\* = 1 до 3 в зависимост от оценявания експерт (Е 1, Е 2, Е 3)

1. **Показател П2 – оценка на ценовото предложение**

Оценката по показател П2 се формира на базата на оферираната в ценовото предложение обща цена за изпълнение в лева без включен ДДС.

Показател П2 – оценка на ценовото предложение е с максимална стойност 40 точки.

**Формула за определяне на оценка по показател П2:**

П2 = (П2min/П2n)\*40,

Където:

П2min – най-ниската предложена цена от участник допуснат до оценка

П2n – цената, предложена от участника, чиято оферта се оценява

За нуждите на тази методика всички дробни числа, които могат да се получат при прилагане на съответната формула, се закръгляват до втория знак след десетичната запетая.