**ВЪЗЛОЖИТЕЛ:**

„**БЪЛГАРСКА ОПОЛЗОТВОРЯВАЩА И РЕЦИКЛИРАЩА АСОЦИАЦИЯ“ Сдружение**

**ДОКУМЕНТАЦИЯ**

**за поръчка с предмет:**

**Избор на изпълнител за oценка на съответствието и сертификация на работата на съоръжения/инсталации за рециклиране на пластмаса при индивидуални средни нива на загуба (СНЗ) с „Методика за определяне на средни норми на загуба за сортирани отпадъци за изчисляване на целите за рециклиране на отпадъци от пластмасови опаковки“.**

**2023 г.**

**София**

**УКАЗАНИЯ ЗА ПОДГОТОВКА НА ОФЕРТАТА**

Тези указания определят общите правила за подготовката на офертата и изискванията към участниците в процедурата за възлагане на поръчката.

**І. ОБЩИ УСЛОВИЯ**

**1. Възложител**

Възложител на настоящата поръчка е „**БЪЛГАРСКА ОПОЛЗОТВОРЯВАЩА И РЕЦИКЛИРАЩА АСОЦИАЦИЯ“ Сдружение**, гр. София, ул. Дечко Йорданов № 64, ж.к. Борово вписано в търговския регистър към Агенцията по вписвания с ЕИК 175729791 представлявано от Стефан Стефанов – Изпълнителен директор.

**2. Описание на предмета на поръчката**

Предметът на поръчката е **Избор на изпълнител за oценка на съответствието и сертификация на работата на съоръжения/инсталации за рециклиране на пластмаса при индивидуални средни нива на загуба (СНЗ) с „Методика за определяне на средни норми на загуба за сортирани отпадъци за изчисляване на целите за рециклиране на отпадъци от пластмасови опаковки“.** В изпълнение на предмета на настоящата поръчка, определеният за изпълнител участник следва да изпълни следните дейности:

* **Дейност 1:** Събиране на цялата информация, касаеща всички етапи на работните процеси в рециклиращите съоръжения/инсталации;
* **Дейност 2:** Преглед на събраната информация;
* **Дейност 3:** План за дейностите по оценяване, както и да управление на необходимите мерки;
* **Дейност 4:** Преглед на цялата информация и резултатите, свързани с оценяването;
* **Дейност 5:** Процедура по взимане на решение за сертификация;
* **Дейност 6:** Изготвяне на документация за сертификация;
* **Дейност 7:** Изготвяне и съхранение на записи.

Условията, при които ще се реализира предметът на поръчката, както правата и задълженията на Възложителя и на Изпълнителя, са съгласно Указанията за участие, Техническата спецификация на Възложителя, Техническото и Ценовото предложение на Изпълнителя.

**3. Прогнозна стойност за изпълнение на поръчката**

**3.1.** Прогнозната стойност на поръчката е до 210 000,00 (двеста и десет хиляди) лева без ДДС.

Участницитепредлагат цена за изпълнение на дейностите в обхвата на поръчката, в рамките на общата прогнозна стойност.

**3.2.** Прогнозната стойност е максималният финансов ресурс, с който възложителят разполага. В случай, че участник предложи цена за изпълнение, която е по-висока от посочената прогнозна стойност, ще бъде отстранен от участие в процедурата.

**4. Възможност за предоставяне на варианти на офертите**

Възложителят не предоставя възможност за представяне на варианти в офертите.

**5. Място за изпълнение.**

Място на изпълнение на обществената поръчка е територията на Р. България.

**6.** **Срок за валидност на офертите**

Срокът на валидност на офертите е 6 (шест) месеца. С подаването на офертата се счита, че участникът се съгласява с определения срок на валидност на офертите.

Възложителят може да поиска от участниците да удължат срока на валидност на офертите, когато той не е изтекъл или да потвърдят валидността на офертите си, когато срокът е изтекъл до сключване на договора.

Участникът ще бъде отстранен от участие в процедурата за възлагане на настоящата поръчка, ако след покана и в определения в нея срок не удължи или не потвърди срока на валидност на офертата си.

**8. Срок за изпълнение на поръчката**

Договорът влиза в сила от датата на подписването му и приключва с изпълнение на всички задължения на страните по него.

Срокът за изпълнение на дейностите, които са предмет на възлагане е 12 (дванадесет) месеца, считано от датата на подписване на договора с ВЪЗЛОЖИТЕЛЯ.

**9. Сключване на договор**

Възложителят сключва писмен договор за възлагане на поръчката с участника, определен за изпълнител.

**9.1. Документи за сключване на договор**

Възложителят няма да изисква документи, които вече са били предоставени и са актуални към момента на сключване на договора, до които има достъп по служебен път или чрез публичен регистър, или могат да бъдат осигурени чрез пряк и безплатен достъп до националните бази данни на държавите членки.

**ІІ. ИЗИСКВАНИЯ КЪМ УЧАСТНИЦИТЕ**

**ОБЩИ ИЗИСКВАНИЯ**

1. В процедурата за възлагане на поръчката може да участва като подаде оферта всяко българско или чуждестранно физическо или юридическо лице, както и всяко друго образувание, което има право да изпълнява услуги, съгласно законодателството на държавата, в която то е установено.

Клон на чуждестранно лице може да е самостоятелен участник в процедурата, ако може самостоятелно да подава заявления за участие или оферти и да сключва договори, съгласно законодателството на държавата, в която е установен. Ако за доказване на съответствие с изискванията за икономическо и финансово състояние, технически и професионални способности клонът се позовава на ресурсите на търговеца, клонът представя доказателства, че при изпълнение на поръчката ще има на разположение тези ресурси.

1. Участниците - юридически лица в процедурата се представляват от законните си представители или от лица, специално упълномощени за участие в процедурата, което се доказва с нотариално заверено пълномощно.
2. Използване капацитета на трети лица:

3.1. Участниците в настоящата поръчка могат да използват капацитета на трети лица, независимо от правната връзка между тях, за доказване съответствие с критериите, свързани с икономическото и финансовото състояние, техническите и професионалните способности.

3.2. По отношение на критериите, свързани с професионална компетентност и опит за изпълнение на поръчката, участниците могат да използват капацитета на трети лица само ако тези лица ще участват в изпълнението на частта от поръчката, за която е необходим този капацитет.

3.3. Когато участникът използва капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

3.4. Третите лица трябва да отговарят на съответните критерии за подбор, за доказването на които участникът ще използва техния капацитет и за тях да не са налице основанията за отстраняване от процедурата.

3.5. Възложителят изисква от участника да замени посоченото от него трето лице, ако то не отговаря на някое от условията, поради промяна в обстоятелства преди сключване на договора за изпълнение на поръчката.

4. Подизпълнител/и

4.1. Участниците посочват в заявлението или офертата подизпълнителите и дела от поръчката, който ще им възложат, ако възнамеряват да използват такива.

4.2. Подизпълнителите трябва да отговарят на съответните критерии за подбор, съобразно вида и дела от поръчката, който ще изпълняват, и за тях да не са налице основания за отстраняване от процедурата.

4.3. Изпълнителят сключват договор за подизпълнение с подизпълнител/ите, посочен/и в офертата.

4.4. Възложителят изисква замяна на подизпълнител, ако той не отговаря на някое от условията по т. 4.2 поради промяна в обстоятелствата преди сключване на договора за изпълнение на поръчката.

4.5. Подизпълнител/ите нямат право да превъзлагат една или повече от дейностите, които са включени в предмета на договора за подизпълнение.

4.6. Независимо от възможността за използване на подизпълнители отговорността за изпълнение на договора е на изпълнителя.

4.7. Замяна или включване на подизпълнител по време на изпълнение на договора се допуска при необходимост, ако са изпълнени едновременно следните условия:

4.7.1. за новия подизпълнител не са налице основанията за отстраняване в процедурата;

4.7.2. новият подизпълнител отговаря на критериите за подбор по отношение на дела и вида на дейностите, които ще изпълнява.

**ОСНОВАНИЯ ЗА ОТСТРАНЯВАНЕ**

Възложителят отстранява от участие в процедурата за възлагане на поръчката участник, за когото е налице поне едно от следните обстоятелства, възникнали преди, или по време на процедурата:

1. е осъден с влязла в сила присъда за престъпление по чл.108а, чл.159а-159г, чл.172, чл.192а, чл.194-217, чл.219-252, чл.253-260, чл.301-307, чл.321, чл.321а и чл.352-353е от Наказателния кодекс;
2. е осъден с влязла в сила присъда за престъпление, аналогично на тези по т.1, в друга държава членка или трета страна;
3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган;
4. е установено, че:

а) е представил документ с невярно съдържание, с който се доказва декларираната липса на основания за отстраняване или декларираното изпълнение на критериите за подбор;

б) не е представил изискваща се информация, свързана с удостоверяване липсата на основания за отстраняване или изпълнението на критериите за подбор;

1. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда, или чл. 13, ал. 1 от Закона за трудовата миграция и трудовата мобилност, или аналогични задължения, установени с акт на компетентен орган, съгласно законодателството на държавата, в която участникът е установен.
2. е налице конфликт на интереси, който не може да бъде отстранен.

Основанията за отстраняване се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.

Възложителят отстранява от участие в процедурата участник, който е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че кандидатът или участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен.

Извън гореописаните основания за отстраняване, Възложителят отстранява:

1. Участник, който не отговаря на поставените критерии за подбор или не е изпълнил друго условие, посочено в документацията за поръчката;

2. Участник, който е представил оферта, която не отговаря на предварително обявените условия за изпълнение на поръчката;

3. Участници, които са свързани лица;

4. Участник, подал заявление за участие или оферта, които не отговарят на условията за представяне, включително за форма, начин, срок и валидност.

5.Когато участник е посочил, че при изпълнение на поръчката ще използва капацитета на подизпълнители за доказване на съответствието с критериите за подбор, основанията за отстраняване от процедурата важат и за тях.

**ДЕКЛАРИРАНЕ**

При подаване на оферта участникът декларира липсата на основания за отстраняване от процедурата за възлагане на поръчката.

За доказване на посочените изисквания на етап сключване на договор, участникът избран за изпълнител следва да представи в оригинал актуални документи, удостоверяващи липсата на основанията за отстраняване от процедурата. Документите се представят и за подизпълнителите, ако има такива.

**Забележка:** Възложителят не изисква представянето на документи за доказване на основанията за отстраняване от участие в процедурата, когато обстоятелствата в тях са достъпни чрез публичен безплатен регистър или достъпът до него се предоставя по служебен път след представяне на необходимата информацията от страна на изпълнителя.

**ІІІ. КРИТЕРИИ ЗА ПОДБОР**

1. **Годност (правоспособност) за упражняване на професионална дейност.**

В настоящата поръчка няма поставени изисквания за годност (правоспособност) за упражняване на професионална дейност.

1. **Икономическо и финансово състояние.**

В настоящата поръчка няма поставени изисквания за икономическо и финансово състояние.

1. **Технически и професионални способности**
   1. Участникът следва да е изпълнил минимум 1 (една) услуга/дейност с предмет, идентична с тази на настоящата поръчка, за последните 3 (три) години, считано от датата на подаване на офертата.

Под *„изпълнена“* следва да се разбира услуга, чието изпълнение е приключило в рамките на определения от Възложителя тригодишен период. Възложителят ще приеме за идентични с предмета на поръчката, услуги независимо от обема, в който са реализирани.

Доказване:

За доказване изпълнението на поставеното изискване, при подаване на офертата участникът прилага придружителни документи (копия от удостоверения, референции, договори, предавателни протоколи и др.), от които да е видна информация, достатъчна за удостоверяване на съответствието с изискванията на Възложителя.

3.2. Участникът трябва да бъде акредитиран като Орган за сертификация, който е създал и поддържа система за управление в съответствие с изискванията на БДС EN ISO/IEC 17021-1:2015 или поддържа сертифицирана система за управление на качеството БДС EN ISO 9001:2015

Забележка: Сертификатите трябва да са валидни и да са издадени от независими лица, които са акредитирани по БДС EN ISO/IEC 17021-1:2015 от Изпълнителна агенция „Българска служба за акредитация“ или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Възложителят приема и еквивалентни сертификати, издадени от органи, със седалище в други държави.

Доказване:

За доказване изпълнението на поставеното изискване се представят копия на валидни сертификати.

Няма да бъдат изисквани документи, до които възложителят има достъп по служебен път или чрез публичен регистър, или могат да бъдат осигурени чрез пряк и безплатен достъп до националните бази данни на държавите членки.

**ІV. УКАЗАНИЯ ЗА ПОДГОТОВКА И ПОДАВАНЕ НА ОФЕРТИТЕ**

1. **Общи изисквания**

За участие в процедурата, всеки участник следва да представи оферта, изготвена в съответствие с изискванията на възложителя и документацията за поръчката. Условията и указанията, описани в образците на възложителя, са задължителни за участниците.

Офертите се подават до 17:30 часа на деня, посочен в Обявлението за поръчката като краен срок за представяне на оферти.

Когато в офертата се съдържат документи, изискващи самостоятелно подписване (Техническо предложение, Ценово предложение, декларации, пълномощни и др.), те се изготвят в съответния текстови формат и/или по обявения от възложителя образец и се подписват от лицето с представителни функции или от упълномощен от него представител.

С подаването на оферти се счита, че участниците се съгласяват с всички условия на Възложителя.

1. **Изисквания към изготвянето и представянето на заявленията и офертите**

Всеки участник има право да представи само една оферта. Не се допуска представяне на варианти на оферта. Офертата се изготвя на български език.

Всеки участник следва да представи към офертата:

**2.1.** Придружителни документи, доказващи техническите и професионалните способности на участника**:**

**2.1.1.** Документи удостоверяващи, че участника е изпълнил минимум 1 (една) услуга/дейност с предмет, идентична с тази на поръчката, за последните 3 (три) години, считано от датата на подаване на офертата. За доказване изпълнението на поставеното изискване, при подаване на офертата участникът представя копия от удостоверения, референции, договори, предавателни протоколи и др.

**2.1.2.** Сертификати,удостоверяващи че участника еакредитиран като Орган за сертификация, който е създал и поддържа система за управление в съответствие с изискванията на БДС EN ISO/IEC 17021-1:2015 или поддържа сертифицирана система за управление на качеството БДС EN ISO 9001:2015. За доказване изпълнението на поставеното изискване се представят копия на валидни сертификати.

**2.1.3.** Доказателства за поетите от подизпълнителите задължения – в случаите, в които е приложимо;

**2.1.4.** Доказателства за поетите от трети лица задължения – в случаите, в които е приложимо;

**2.2. Съдържание на Офертата:**

**2.2.1.** Опис на представените документи, съдържащи се в офертата, подписан от участника – **Образец № 1;**

**2.2.2.** Представяне на участник **– Образец № 2;**

**2.2.3.** Заявление за участие **– Образец № 3;**

Участникът представя своето заявление за участие, заедно с всички приложения към него (доказателства, с които се удостоверява че участника е изпълнил минимум 1 /една/ услуга/дейност с предмет, идентична с тази на поръчката, за последните 3 /три/ години, считано от датата на подаване на офертата. За доказване изпълнението на поставеното изискване, при подаване на офертата участникът представя копия от удостоверения, референции, договори, предавателни протоколи и др.).

**2.2.4.** Доказателство/а за поетите от подизпълнителя/ите/ задължения (когато е приложимо);

**2.2.5.** Доказателство/а за поетите от третите лица задължения (когато е приложимо);

**2.2.6.** Декларация за съгласие за участие като подизпълнител (когато е приложимо)- **Образец № 4;**

**2.2.7.** Декларация за съгласие, за участие като трето лице (когато е приложимо)- **Образец № 5;**

**2.2.8. Техническо предложение** за изпълнение на поръчката по **Образец № 6** към настоящата документация, съдържащо:

а) предложение за изпълнение на поръчката в съответствие с техническите спецификации и изискванията на възложителя;

б) декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд;

в) друга информация и/или документи - по преценка на участника.

Участникът представя своето Техническо предложение, заедно с всички приложения към него (доказателства, с които да се удостоверява изискуемото образование и специфичен опит на всеки един Водещ Одитор и Одитор, като дипломи, сертификати, удостоверения за добро изпълнение и др., от които да е видно съответствието с изискванията на Възложителя);

**2.2.9. Ценово предложение** за изпълнение на поръчкатапо **Образец № 7** към настоящата документация, съдържащо предлаганата обща цена за изпълнение на поръчката.

***Забележка:***

При аритметични грешки и противоречия в ценовото предложение, участникът ще бъде отстранен от участие в процедурата.

В случай, че предложената цена надвишава посочената прогнозна стойност, участникът ще бъде отстранен от участие в процедурата.

Всяко число представящо сума или друга стойност от предложението на участника се закръгля до втория знак след десетичната запетая.

**V. РАЗГЛЕЖДАНЕ И ОЦЕНКА НА ОФЕРТИТЕ**

1. Работа на комисията.

1.1. Отварянето на офертите ще се извърши на датата, часа и мястото, посочени в Обявлението на поръчката.

1.2. След отварянето на офертите, комисията продължава своята работа с разглеждането, оценяването и класирането на офертите.

2. Критерият за възлагане на поръчката, чрез който ще се определи икономически най-изгодната оферта е „оптимално съотношение качество/цена”. Критерия за възлагане се прилага съобразно методика за комплексна оценка на офертите, която е неразделна част от документацията за поръчката.

3. Разглеждане, оценка и класиране на офертите:

3.1. Възложителят назначава комисия за разглеждане, оценка и класиране на получените оферти след изтичане на срока за приемане на офертите.

3.2. Възложителят определя за членове на комисията лица, които нямат конфликт на интереси с участниците.

3.3. Членовете на комисията са длъжни да пазят в тайна обстоятелствата, които са узнали във връзка със своята работа в комисията.

3.4. Комисията започва работа след отваряне на подадените оферти.

3.5. Комисията съставя протокол и доклад за разглеждането, оценката и класирането на участниците.

3.6. Протоколът и докладът се подписват от всички членове на комисията и заедно с цялата документация, се предават на Възложителя за утвърждаване.

3.7. Докладът на комисията се утвърждава от Възложителя, след което участниците се уведомяват за решението на комисията и избор на изпълнител на поръчката.